**Albertirsa Város Önkormányzata Képviselő-testületének**

**7/2014.(III.03.) önkormányzati rendelete, a 22/2014.(VIII.29.), a 18/2020.(IX.25.), a 16/2024.(IV.26.) és a 21/2024.(V.31.) önkormányzati rendelettel egységes szerkezetbe foglalt szövege**

**a játszóterek és parkok használati rendjéről**

Albertirsa Város Önkormányzatának Képviselő-testülete az Alaptörvény 32. cikk (2) bekezdésében, valamint Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdésének 2. pontjában meghatározott feladatkörében eljárva, a következő rendeletet alkotja.

**1. Általános rendelkezések**

 1. § A rendelet célja, hogy biztosítsa az albertirsai játszóterek és parkok használói számára a kellemes időtöltést, hozzájáruljon zavartalan kikapcsolódásukhoz, gondoskodjon az egészségük védelméről és a hatósági rendelkezések érvényesítéséről.

**2. A rendelet hatálya**

 2. § (1) A rendelet területi hatálya az Albertirsa város közigazgatási területén, az Önkormányzat tulajdonában, kezelésében lévő közterületen kialakított játszóterekre és parkokra terjed ki.

(2) A rendelet személyi hatálya az (1) bekezdésben jelölt területeken tartózkodó természetes személyekre terjed ki, állampolgárságra tekintet nélkül.

**3. Értelmező rendelkezések**

 3. § E rendelet alkalmazása szempontjából:

1. játszótér: a játszótéri eszközök biztonságáról szóló 78/2003.(XI.27.) GKM rendelet 2.

§ a) pontjában meghatározott tér;

2. játszótéri eszköz: a játszótéri eszközök biztonságáról szóló 78/2003.(XI.27.) GKM

rendelet 2. § b) pontjában meghatározott eszköz vagy építmény, ideértve annak

szerkezeti elemeit is;

3. park: Albertirsa Város Önkormányzatának tulajdonában álló terület

(közterület), mely az ott lévő épített és természetes környezet, valamint az elhelyezett eszközök révén játék, pihenés céljára szolgál;

4. játszótér és park területe: a játszótér, szabadidőpark kerítéssel körbekerített területe, kerítés hiányában a játszó- és sporteszközök 10 méteres körzete.

**4. A játszóterek és parkok használatának rendje**

4.§ (1) A játszótér a gyermekek és kísérőik számára játék és pihenés céljára használható oly

módon, hogy az mások nyugalmát szükségtelenül ne zavarja.

(2) A játszótéri eszközöket csak 14 év alatti gyermekek használhatják.

(3) A játszótéri eszközöket a 6. életévüket be nem töltött gyermekek csak szülői felügyelettel

használhatják.

5. § (1) A játszótéri eszközök és a parkokban elhelyezett tárgyak, sporteszközök kizárólag rendeletetésüknek megfelelően, az állaguk megóvásával használhatóak. A játszótéri eszközöket a 6-14 éves gyermekek szülői felügyelet nélkül, de a szülők felelőssége mellett

használhatják.

(2)[[1]](#footnote-1) A játszóterek és parkok területén tilos dohányozni, alkoholt és más bódító hatású

anyagokat fogyasztani, az alábbi kivétellel:

1. Szeszesital fogyasztása az alábbi esetekben engedélyezett:

 aa) az engedélyezett alkalmi rendezvények idejére ideiglenesen kitelepülő árusítóhelyek közvetlen környéke,

 ab) minden év december 31-én 20 órától következő év január 1-én 6 óráig terjedő időszak (szilveszter).

 b) Dohányzás az arra kijelölt helyen engedélyezett.

(3) A játszóterek és parkok területére tilos kutyát és más állatot bevinni vagy beengedni.

(4) A játszóterek és parkok területén tilos kerékpárral vagy más járművel áthaladni és közlekedni.

**5. Jogkövetkezmények**

 6. § (1) Az e rendelet 4. § és 5. §-ában foglalt szabályokról az Albertirsai Közös Önkormányzati Hivatal tájékoztató táblát helyez el a játszóterek és parkok területén.

(2) Az e rendeletben foglalt szabályok betartását a rendőrség területileg illetékes megbízottjai ellenőrzik, törvényben meghatározott esetben helyszíni bírságot szabhatnak ki.

**6. Záró rendelkezés**

7. § Ez a rendelet a kihirdetése napját követő napon lép hatályba.

Fazekas László s. k. Kovács Zoltánné dr. s. k.

 polgármester jegyző

Egységes szerkezetbe foglalva: 2024. június 5.

Kovács Zoltánné dr. s. k.

 jegyző

1. *sz. melléklet a 7/2014.(III.03.) önkormányzati rendelethez[[2]](#footnote-2)*

Játszótér helye: Nyitva tartási idő:

Albertirsa, Alkotmány utca Minden év március 01-től – november 30-ig,

 08:00 - 20:00 óráig

 Ezen belül május 1-től – szeptember 30-ig

 08:00 – 21:30 óráig

Albertirsa, Erzsébet tér Minden év március 01-től – november 30-ig,

 08:00 - 20:00 óráig

 Ezen belül május 1-től – szeptember 30-ig

 08:00 – 21:30 óráig

Albertirsa, Mező utca 32. Minden év március 01-től – november 30-ig,

 08:00 - 20:00 óráig

 Ezen belül május 1-től – szeptember 30-ig

 08:00 – 21:30 óráig

Albertirsa, Tó u. Minden év március 01-től – november 30-ig,

 08:00 - 20:00 óráig

 Ezen belül május 1-től – szeptember 30-ig

 08:00 – 21:30 óráig

1. Módosította a 22/2014.(VIII.29.) rendelet, hatályos 2014. augusztus 30-tól. [↑](#footnote-ref-1)
2. Beiktatta a 21/2024.(V.31.) ök. rendelet, hatályos 2024. június 1-től. [↑](#footnote-ref-2)